b'\n_START_ARTICLE_\nScalare\n_START_SECTION_\nBeskrivelse\n_START_PARAGRAPH_\nFisken har en flad skiveformet krop med lange ryg og gatfinner. Bugfinnerne er lange og stilkeagtige. Siderne er skinnede s\xc3\xb8lvfarvede med karakteristiske m\xc3\xb8rke b\xc3\xa5nd p\xc3\xa5 tv\xc3\xa6rs. Scalaren er en \xc3\xa6gl\xc3\xa6ggende art med yngelpleje. \xc3\x86ggende afs\xc3\xa6ttes p\xc3\xa5 store blade eller sten som forinden renses for alger og bel\xc3\xa6gning. Det tager 2-3 dage at forberede et blad til \xc3\xa6g, Han og Hun arbejder sammen om dette, samt jager andre scalarer og evt andre fisk v\xc3\xa6k fra stedet. For\xc3\xa6ldrene vogter \xc3\xa6ggende indtil de er kl\xc3\xa6kket._NEWLINE_Et scalarepar holder sammen han og hun, ogs\xc3\xa5 selv om der er andre scalarer i samme akvarie. De kan under gode forhold l\xc3\xa6gge \xc3\xa6g hver m\xc3\xa5ned. De passer deres \xc3\xa6g i 4 dage, dvs holder andre v\xc3\xa6k, samt spiser de mugne, den der er mest lyse hvide i farven. De gode n\xc3\xa6rmest gennemsigtige kl\xc3\xa6kker efter 4 dage. N\xc3\xa5r ungerne er kl\xc3\xa6kkede vil se leve af blommes\xc3\xa6kken i yderligere 4 dage, hvorefter de skal have f\xc3\xb8de, Mest velegnet er levende f\xc3\xb8de i form at nykl\xc3\xa6kkede Artemia. Nogle har ogs\xc3\xa5 held med at opfostre ungerne med t\xc3\xb8rrede afskallede Artemia. Efter 1 md kan man begynde at tilv\xc3\xa6nne dem til normalt knust t\xc3\xb8rfoder.\n_START_SECTION_\nK\xc3\xb8n\n_START_PARAGRAPH_\nDet er meget sv\xc3\xa6rt at se forskel p\xc3\xa5 han og hun, da \xc3\xa6ndringerne er s\xc3\xa5 sm\xc3\xa5, som de normale fisk har egne m\xc3\xa5l variationer, vil man v\xc3\xa6re helt sikker skal man holde \xc3\xb8je med sit par mens de yngler, den der ligger \xc3\xa6g er selvklart hunnen.\n_START_SECTION_\nUdbredelse\n_START_PARAGRAPH_\nFisken stammer fra Sydamerika og forekommer i Ucayali, Solim\xc3\xb5es, Amazon, Amap\xc3\xa1, Rio Oyapock og Essequibo floden. Den findes ofte i oversv\xc3\xb8mmede omr\xc3\xa5der blandt t\xc3\xa6t vegetation.\n_START_SECTION_\nAkvariehobby\n_START_PARAGRAPH_\nScalaren er robust akvariefisk som kan holdes i et opvarmet akvarium. Den kan trives i alm. vandv\xc3\xa6rksvand og stiller ikke store krav til foder. Der skal dog tages hensyn til dens st\xc3\xb8rrelse n\xc3\xa5r der v\xc3\xa6lges akvarium. Scalaren har v\xc3\xa6ret holdt som kulturfisk i \xc3\xa5rtier og derfor eksisterer et sort antal kulturtyper med andre farver, m\xc3\xb8nstre og s\xc3\xa5gar forl\xc3\xa6ngede finner (sl\xc3\xb8rhaler). Mange af kulturtyperne er lige s\xc3\xa5 robuste som normalformen. Scalaren er almindeligvis en fredelig art og kan holdes sammen med andre fisk, som dog ikke m\xc3\xa5 v\xc3\xa6re for sm\xc3\xa5.\n_START_SECTION_\nBesl\xc3\xa6gtede arter\n_START_PARAGRAPH_\nSl\xc3\xa6gten indeholder to andre arter som kan v\xc3\xa6re vanskelig at skelne fra P. scalare. Det er dog sj\xc3\xa6ldent de er i handlen og de vil typisk s\xc3\xa6lges for h\xc3\xb8jere priser._NEWLINE_P. altum_NEWLINE_P. leopoldi'